CELEX: 32017R1325
Language: fi
Date: 2017-07-17 00:00:00
Title: Neuvoston asetus (EU) 2017/1325, annettu 17 päivänä heinäkuuta 2017, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 muuttamisesta

18.7.2017   
            
            
               FI
            
            
               Euroopan unionin virallinen lehti
            
            
               L 185/16
            
         NEUVOSTON ASETUS (EU) 2017/1325,
   annettu 17 päivänä heinäkuuta 2017,
   Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1),
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (2),
   sekä katsoo seuraavaa:
   
               (1)
            
            
               Neuvosto totesi 6 päivänä helmikuuta 2017, että maahantulijoiden salakuljetus ja ihmiskauppa myötävaikuttavat poliittisen ja turvallisuustilanteen heikkenemiseen Libyassa.
            
         
               (2)
            
            
               Neuvosto hyväksyi 17 päivänä heinäkuuta 2017 päätöksen (YUTP) 2017/1338 (3), jolla rajoitetaan tiettyjen sellaisten tuotteiden vientiä Libyaan, joita voidaan käyttää maahantulijoiden salakuljetukseen ja ihmiskauppaan.
            
         
               (3)
            
            
               Toimenpiteiden täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat niitä yhdenmukaisesti kaikissa jäsenvaltioissa.
            
         
               (4)
            
            
               Asetus (EU) 2016/44 olisi näin ollen muutettava vastaavasti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) 2016/44 seuraavasti:
   
               1)
            
            
               Lisätään artikla seuraavasti:
               ”2 a artikla
               1.   Ennakkolupa vaaditaan seuraaville:
               
                           a)
                        
                        
                           liitteessä VII esitettyjen, unionista tai muualta peräisin olevien tuotteiden myynti, toimitus, siirto tai vienti suoraan tai välillisesti Libyassa oleville henkilöille, yhteisöille tai elimille tai Libyassa käytettäväksi;
                        
                     
                           b)
                        
                        
                           liitteessä VII esitettyihin tuotteisiin tai kyseisten tuotteiden toimitukseen, valmistukseen, huoltoon ja käyttöön liittyvän teknisen avun tai välityspalvelujen tarjoaminen suoraan tai välillisesti Libyassa oleville henkilöille, yhteisöille tai elimille tai Libyassa käytettäväksi;
                        
                     
                           c)
                        
                        
                           liitteessä VII esitettyihin tuotteisiin liittyvän rahoituksen tai rahoitusavun, erityisesti avustusten, lainojen ja vientiluottovakuutusten myöntäminen kyseisten tuotteiden myyntiin, toimitukseen, siirtoon tai vientiin tai niihin liittyvän teknisen avun tai välityspalvelujen antamiseen suoraan tai välillisesti Libyassa oleville henkilöille, yhteisöille tai elimille tai Libyassa käytettäväksi.
                        
                     2.   Luettelo VII sisältää tuotteet, joita voitaisiin käyttää maahantulijoiden salakuljetukseen tai ihmiskauppaan.
               3.   Edellä olevaa 1 kohtaa ei sovelleta jäsenvaltioiden viranomaisten toteuttamaan liitteessä VII esitettyjen tuotteiden suoraan tai välilliseen myyntiin, toimittamiseen, siirtämiseen tai vientiin eikä kyseisiin tuotteisiin liittyvän teknisen avun, välityspalvelujen, rahoituksen tai rahoitusavun antamiseen Libyan hallitukselle.
               4.   Asianomainen toimivaltainen viranomainen ei saa myöntää 1 kohdassa tarkoitettua lupaa, kun on perusteltu syy olettaa, että tuotteita käytetään maahantulijoiden salakuljetusta tai ihmiskauppaa varten.
               5.   Jos liitteessä IV lueteltu toimivaltainen viranomainen epää luvan tai mitätöi, keskeyttää tai peruuttaa luvan tai muuttaa sitä olennaisesti tämän artiklan mukaisesti, asianomaisen jäsenvaltion on ilmoitettava siitä muille jäsenvaltioille ja komissiolle sekä toimitettava niille asian kannalta merkitykselliset tiedot.”
            
         
               2)
            
            
               Lisätään 20 artiklaan alakohta seuraavasti:
               
                           ”c)
                        
                        
                           muuttamaan liitettä VII, jotta voidaan täsmentää tai mukauttaa siihen sisältyvää luetteloa tuotteista, joita voitaisiin käyttää maahantulijoiden salakuljetukseen tai ihmiskauppaan, tai ajantasaistaa asetuksen (ETY) N:o 2658/87 liitteessä I esitetyn yhdistetyn nimikkeistön mukaiset nimikkeistön koodit.”
                        
                     
         2 artikla
   Lisätään tämän asetuksen liitteessä oleva teksti asetuksen (EU) 2016/44 liitteeksi VII.
   3 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä heinäkuuta 2017.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  EUVL L 206, 1.8.2015, s. 34.
   
      (2)  EUVL L 12, 19.1.2016, s. 1.
   
      (3)  Neuvoston päätös (YUTP) 2017/1338, annettu 17 päivänä heinäkuuta 2017, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta (katso tämän virallisen lehden sivu 49).
   
      LIITE
      ”
            LIITE VII
            
               Luettelo 2 a artiklassa tarkoitetuista tuotteista, joita voitaisiin käyttää maahantulijoiden salakuljetukseen ja ihmiskauppaan
            
            SELVENTÄVÄ HUOMAUTUS
            Nimikekoodit ovat peräisin tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 1 artiklan 2 kohdassa määritellystä yhdistetystä nimikkeistöstä, joka esitetään kyseisen asetuksen liitteessä I; nimikekoodit ovat ne, jotka ovat voimassa tämän asetuksen julkaisuajankohtana ja soveltuvin osin sellaisina kuin ne ovat muutettuina myöhemmällä lainsäädännöllä.
            
                         
                     
                     
                        CN-koodi
                     
                     
                        Kuvaus
                     
                  
                         
                     
                     
                        8407 21 00 
                     
                     
                        kipinäsytytteiset ulkolaita- ja perämoottorit alusten kuljettamiseen
                     
                  
                        Ex
                     
                     
                        8408 10 
                     
                     
                        puristussytytteiset ulkolaita- ja perämoottorit alusten kuljettamiseen
                     
                  
                        Ex
                     
                     
                        8501 31 00 
                     
                     
                        sähköiset ulkolaita- ja perämoottorit, antoteho enintään 750 W
                     
                  
                        Ex
                     
                     
                        8501 32 00 
                     
                     
                        sähköiset ulkolaita- ja perämoottorit, antoteho suurempi kuin 750 W, mutta enintään 75 kW
                     
                  
                        Ex
                     
                     
                        8903 10 00 
                     
                     
                        huvi- tai urheilukäyttöön tarkoitetut ilmatäytteiset alukset
                     
                  
                        Ex
                     
                     
                        8903 99 00 
                     
                     
                        perämoottoriveneet
                     
                  ”